Mamă și fiu, descoperiți fără viață într-un apartament din Constanța.
Două cadavre au fost descoperite într-un apartament din Constanța. Victimele sunt mamă și fiu. Tănărul de 18 ani s-a spânzurat.
Două persoane decedate au fost găsite într-un apartament din Constanța. Este vorba despre un tânăr de 18 ani, care s-a spânzurat, și de mama sa, în vârstă de 48 de ani. În privința femeii nu a fost stabilită cauza morții, susțin surse din cadrul anchetei.Polițiștii au făcut descoperirea vineri, într-un apartament de pe strada Badea Cârțan din Constanța. Deoarece femeia nu a răspuns a telefon, a fost informată Poliția care a declanșat o anchetă.Sursele spun că tânărul a fost găsit spânzurat, iar mama sa era întinsă pe jos, tot în locuință. Până în prezent, anchetatorii nu au găsit bilete de adio sau urme de violență pe cele două cadavre.La fața locului a ajuns și medicul legist. Polițiștii vor deschide un dosar penal.